Úradný vestník L 100 , 15/04/1999 S. 0050 - 0051



Rozhodnutie Spoločného výboru EHP č. 63/98 zo 4. júla 1998, ktorým sa mení a dopĺňa príloha II (Technické predpisy, normy, testovanie a overovanie) k Dohode o EHP SPOLOČNÝ VÝBOR EHP, so zreteľom na Dohodu o Európskom hospodárskom priestore, upravenú Protokolom, ktorým sa upravuje Dohoda o Európskom hospodárskom priestore, ďalej len "dohoda", najmä na jej článok 98, keďže príloha II k dohode bola zmenená a doplnená rozhodnutím Spoločného výboru EHP č. 80/97 z 12. novembra 1997 [1]; keďže rozhodnutie Komisie 97/526/ES z 9. júla 1997 o spoločnom technickom predpise týkajúcom sa všeobecných požiadaviek na pripojenie verejných paneurópskych bunkových digitálnych pozemných pohyblivých komunikácií (2. vydanie) [2] by sa malo zahrnúť do dohody; keďže rozhodnutie Komisie 97/527/ES z 9. júla 1997 o spoločnom technickom predpise týkajúcom sa požiadaviek na telefónne aplikácie verejných paneurópskych bunkových digitálnych pozemných pohyblivých komunikácií (2. vydanie) [3] by sa malo zahrnúť do dohody; keďže rozhodnutie Komisie 97/528/ES z 9. júla 1997 o spoločnom technickom predpise týkajúcom sa všeobecných požiadaviek na pripojenie mobilných staníc, ktoré majú byť použité vo fáze II verejných digitálnych bunkových telekomunikačných sietí prevádzkovaných v pásme DCS 1800 [4] by sa malo zahrnúť do dohody; keďže rozhodnutie Komisie 97/529/ES z 9. júla 1997 o spoločnom technickom predpise týkajúcom sa požiadaviek na telefónne aplikácie mobilných staníc, ktoré majú byť použité vo fáze II verejných digitálnych bunkových telekomunikačných sietí prevádzkovaných v pásme DCS 1800 [5] by sa malo zahrnúť do dohody; keďže rozhodnutie Komisie 97/526/ES, ktorým sa zrušuje, s účinnosťou od 10. júla 1998, rozhodnutie Komisie 94/11/ES o spoločnom technickom predpise týkajúcom sa všeobecných požiadaviek na pripojenie verejných paneurópskych bunkových digitálnych pozemných pohyblivých komunikácií je zahrnuté do dohody a súčasne by sa malo v dohode zrušiť; keďže rozhodnutie Komisie 97/527/ES, ktorým sa zrušuje, s účinnosťou od 10. júla 1998, rozhodnutie Komisie 94/12/ES o spoločnom technickom predpise týkajúcom sa požiadaviek na telefónne aplikácie verejných paneurópskych bunkových digitálnych pozemných pohyblivých komunikácií je zahrnuté do dohody a súčasne by sa malo v dohode zrušiť, ROZHODOL TAKTO: Článok 1 Za bod 4t (rozhodnutie Komisie 97/639/ES) kapitoly XVIII prílohy II k dohode sa vkladajú tieto body: "4u 397 D 0526: rozhodnutie Komisie 97/526/ES z 9. júla 1997 o spoločnom technickom predpise týkajúcom sa všeobecných požiadaviek na pripojenie verejných paneurópskych bunkových digitálnych pozemných pohyblivých komunikácií (2. vydanie) (Ú. v. ES L 215, 7.8.1997, s. 54). 4v 397 D 0527: rozhodnutie Komisie 97/527/ES z 9. júla 1997 o spoločnom technickom predpise týkajúcom sa požiadaviek na telefónne aplikácie verejných paneurópskych bunkových digitálnych pozemných pohyblivých komunikácií (2. vydanie) (Ú. v. ES L 215, 7.8.1997, s. 57). 4w 397 D 0528: rozhodnutie Komisie 97/528/ES z 9. júla 1997 o spoločnom technickom predpise týkajúcom sa všeobecných požiadaviek na pripojenie mobilných staníc, ktoré majú byť použité vo fáze II verejných digitálnych bunkových telekomunikačných sietí prevádzkovaných v pásme DCS 1800 (Ú. v. ES L 215, 7.8.1997, s. 60). 4x 397 D 0529: rozhodnutie Komisie 97/529/ES z 9. júla 1997 o spoločnom technickom predpise týkajúcom sa požiadaviek na telefónne aplikácie mobilných staníc, ktoré majú byť použité vo fáze II verejných digitálnych bunkových telekomunikačných sietí prevádzkovaných v pásme DCS 1800 (Ú. v. ES L 215, 7.8.1997, s. 65)." Článok 2 Znenia bodu 4a (rozhodnutie Komisie 94/11/ES) a bodu 4b (rozhodnutie Komisie 94/12/ES) kapitoly XVIII prílohy II k dohode sa zrušuje s účinnosťou od 10. júla 1998. Článok 3 Znenia rozhodnutí 97/526/ES, 97/527/ES, 97/528/ES a 97/529/ES v islandskom a nórskom jazyku, ktoré sú priložené k príslušným jazykovým verziám tohto rozhodnutia, sú autentické. Článok 4 Toto rozhodnutie nadobúda účinnosť dňa 5. júla 1998, za predpokladu, že boli podľa článku 103 ods. 1 dohody, vykonané všetky notifikácie Spoločnému výboru EHP. Článok 5 Toto rozhodnutie sa uverejňuje v oddiele EHP a v doplnku EHP k Úradnému vestníku Európskych spoločenstiev. V Bruseli 4. júla 1998 Za Spoločný výbor EHP predseda F. Barbaso [1] Ú. v. ES L 134, 7.5.1998, s. 9. [2] Ú. v. ES L 215, 7.8.1997, s. 54. [3] Ú. v. ES L 215, 7.8.1997, s. 57. [4] Ú. v. ES L 215, 7.8.1997, s. 60. [5] Ú. v. ES L 215, 7.8.1997, s. 65. --------------------------------------------------